Document ID: 31996R2333

Komisijas Regula (EK) Nr. 2333/96
(1996. gada 5. decembris),
ar kuru groza Regulu (EK) Nr. 2051/96, ar ko nosaka dažus sīki izstrādātus noteikumus attiecībā uz atbalsta piešķiršanu par tādas liellopu un teļa gaļas eksportu, uz kuru Kanādā var attiecināt īpašu importa režīmu, un ar ko groza Regulu (EK) Nr. 1445/95
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2222/96 [2], un jo īpaši tās 9. un 13. pantu,
tā kā ar Komisijas Regulu (EK) Nr. 2051/96 [3] ir noteikti daži sīki izstrādāti noteikumi liellopu gaļas eksportam uz Kanādu, jo īpaši paredzot sertifikātu ceturkšņa pārvaldību; tā kā, ņemot vērā Kanādas noteikumus par PTO tarifu kvotas liellopu gaļai izpildi, jāgroza atsevišķi noteikumi Komisijas Regulā (EK) Nr. 2051/96 un (EK) Nr. 1445/95 [4], kurā jaunākie grozījumi izdarīti ar Regulu (EK) Nr. 2051/96;
tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Komisijas Regulas (EK) Nr. 2051/96 1. panta 1. punktu aizstāj ar šādu punktu:
"1. Ar šo regulu nosaka dažus sīki izstrādātus piemērošanas noteikumus attiecībā uz tādas Kopienas izcelsmes svaigas, dzesinātas vai saldētas liellopu un teļa gaļas izvešanu uz Kanādu 5000 tonnu apmērā kalendārajā gadā, par kuru var pretendēt uz īpašu režīmu."
2. pants
Komisijas Regulā (EK) Nr. 1445/95 izdara šādus grozījumus:
1. Regulas 12.a panta 6. punktu aizstāj ar šādu punktu:
"6. Licenču pieteikumus var iesniegt tikai katra mēneša pirmajās piecās dienās.";
2. Regulas 12.a panta 8. punkta pēdējā teikumā vārdu "ceturksnī" aizstāj ar vārdu "mēnesī".
3. Regulas 12.a panta 9. punktu aizstāj ar šādu punktu:
"9. Licences izsniedz ne vēlāk kā katra mēneša 21. dienā."
3. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1997. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 5. decembrī

Labels: 0
3
17
18